သင်ခန်းစာ (၁ဝ)

ယာကုပ် မှ ဣသရေလ

မေလ ၂၈ - ဇွန်လ ၃

ဥပုသ်နေ့မွန်းလွဲပိုင်း မေလ ၂၈ ရက်

ဖတ်ရန်ကျမ်းချက်များ။ က၊ ၃၂း၂၂-၃၁။ ဟောရှေ၊ ၁၂း၃၊၄။ ယေရမိ၊ ၃ဝး၅-၇။ က၊ ၃၃။ က၊ ၃၄း၃ဝ-၃၅း၂၉။

အလွတ်ကျမ်းချက်

 ‘‘နောင်၌သင်၏အမည်ကို ယာကုပ်ဟူ၍မခေါ်ရ။ ဣသရေလ ဟူ၍ခေါ်ရမည်။ အကြောင်းမူကား၊ သင်သည် ဘုရားသခင်နှင့် လည်းကောင်း၊ လူနှင့်လည်းကောင်း၊ မင်းကဲ့သို့ပြိုင်၍ နိုင်လေပြီဟု မိန့်တော်မူ၏’’ (ကမ္ဘာဦးကျမ်း၊ ၃၂း၂၈)။

 ယာကုပ်၏မိသားစုသည် ဆက်လက်ဆိုးတူကောင်းဘက်အသက်တာကို ရင်ဆိုင်သွားကြသည်။ သူ၏ယုံကြည်ခြင်းကိုဖော်ပြလျက် ဘုရားရှင်ဖော်ပြပေးသော ပဋိညာဉ်ကတိတော်အတိုင်း ကိုယ်တော်ကိုယုံကြည်နေကြသည်။

 ယခုအပတ်မှာယာကုပ်၏အကြောင်းကို ဆက်လက်လေ့လာသွား ပါမည်။ လာဗန်ကိုချန်ထားကာ မိမိ၏အိမ်သို့ပြန်လာခြင်းနှင့် ဧသောကို ရင်ဆိုင်ရခြင်း အကြောင်းများပါရှိသည်။ ယာကုပ်၏သစ္စာဖောက်ခြင်းကြောင့် မိမိ ကြောက်ရွံ့ နေရသည့်အကြောင်းများပါရှိမည်။

 ယာကုပ်အတွက်အဆင်ပြေသွားခဲ့သည်မှာ ရောက်လာသော ကြောက်ရွံ့ခြင်း အကြားမှာပင် သူ၏ဘုရားသခင်သည် သူ့တဲပေါ်သို့ ပေါ်လာပြန်သည်။ ရုန်းရင်းဆန်ခတ်ဖြစ်ကြလျက် နောက်ဆုံး၌ ဆင်းရဲဒုက္ခ ကာလဟု ပြောစမှတ် တွင်သောစကားဖြစ်လာခဲ့သည်(ယေရမိ၊ ၃ဝး၅-၇)။ ထိုညမှာပင် ယာကုပ်ဖြစ်သော ‘‘အစားဝင်သူသည်’’ ဣသရေလအမည်သစ်ကို ရရှိသွားခဲ့သည်။ နာမည်သစ်နှင့်ဘဝသစ်ကို စတင်ရန်ဖြစ်သည်။ ထိုအသစ် တစ်ဖန်အစပြုခြင်းမှ လူမျိုးစုကြီးတစ်မျိုးကို ထို ‘‘ဣသရေလ’’ အမည်ဖြင့် တည်ထောင်နိုင်ခဲ့သည်။

 တစ်နည်းအားဖြင့် ဖြစ်သမျှကိုဥပေက္ခဦပကာ ဘိုးဘေးတော်ယာကုပ်သည် မိသားစုနှင့်အတူ နှုတ်ကပတ်တော်၏မှတ်တမ်းမှတ်ရာအတိုင်း ဘုရားရှင်အပေါ် သစ္စာရှိတည်ကြည်လျက် ဘုရားရှင်မှသူ့အားကတိပေးခဲ့သမျှကို ပြည့်စုံ စေတော် မူခဲ့သည်။ ကျော်လွန်လာခဲ့ရသောနေ့ရက်အချိန်ကာလကို ပမာဏမပြု၊ အရေးယူအောက်မေ့ခြင်းမရှိတော့။ သူ၏လူမျိုးတို့သည် ကတိတော် ပြည့်စုံသွား သည့်အထိ ဆက်လက်လုပ်ဆောင်နိုင်ခဲ့သည်။

တနင်္ဂနွေနေ့ မေလ ၂၉ ရက်

ထာဝရဘုရားနှင့်နပန်းလုံးလိုက်ရခြင်း

 လာဗန်နှင့်နေထိုင်ခဲ့ရခြင်း စခန်းပြီးဆုံးသွားသည့်နောက်၊ ယာကုပ်သည် ဘုရားသခင်နှင့်အတွေ့အဦကံအသစ်ကို ရင်ဆိုင်ခဲ့ရသည်။ သူ၏အစ်ကိုဧသော လာနေသည်ကိုသိနေကြားနေရသည်။ အစ်ကိုနှင့်အတူ လက်ရွေးစင်တိုက်ခိုက် ရေးသမား ‘‘အယောက်လေးရာ’’ ပါလာကြောင်းကိုလည်းကြားရသည် (က၊ ၃၂း၆)။ ယာကုပ်သည်ကြောက်ရွံ့ကာ ဘုရားရှင်ကိုအသည်းအသန် ဆုတောင်းနေတော့သည်။ ကိုယ်၌က ‘‘ကိုယ်တော်ကျွန်၌ပြုတော်မူသော ကရုဏာသစ္စာတော်အငယ်ဆုံးကိုမျှ အကျွနု်ပ်မခံထိုက်ပါ’’ (က၊ ၃၂း၁ဝ)။ ယာကုပ်သည် ကရုဏာတော်အကြောင်းကို အသေအချာသဘောပေါက်သွားပြီ ဖြစ်သည်။

 သို့ဖြင့် ဘုရားရှင်သည် မည်သို့တုံ့ပြန်ပေးတော်မူသနည်း။

 က၊ ၃၂း၂၂-၃၁ နှင့် ဟောရှေ၊ ၁၂း၃၊ ၄ ကိုဖတ်ပါ။ ယင်းအကြောင်းအရာ၌ ဝိညာဉ်ရေးအတွက် မည်သို့အကျိုးရှိစေသနည်း။

-----------------------------------------------------------------------------------

 ယာကုပ်စိတ်ဆင်းရဲစိတ်ဓာတ်ကျလျက် မည်သို့လုပ်နေမည်ကို နားမလည် နိုင်တော့ပါ။ ဖြစ်လာသည့်အကြောင်းအပေါ် မိသားစုကို ကာကွယ်မှုပေးပြီးနောက် စခန်း၏လုံခြုံမည့်နေရာတွင် သူနေခဲ့သည်။ ညအမှောင်ထုကြီးစိုးလာသည်။ ‘‘ရုတ်တရက်လူတစ်ဦးမှ သူ့ကို ဝင်ရောက်တိုက်ခိုက်နေတော့သည် (က၊ ၃၂း၂၄)။ ဘုရားရှင်မှ အထူးဆက်သွယ်နည်းတစ်ရပ်ဟု သတ်မှတ်နိုင်သည် (ဟေရှာ၊ ၅၃း၃)။ ဒံယေလသည် ကောင်းကင်မှလာသော ယဇ်ပုရောဟိတ်မိက္ခေလဟု တင်စားခဲ့သည် (ဒံ၊ ၁ဝး၅)။ ယေရှုဟူ၍လည်းကောင်း၊ ထို ‘‘ယောရှု’’ ကိုယ်တိုင်သည်ပင် ‘‘ယာဝဲ’’ အရှင်ကိုယ်တော်ပင်ဖြစ်ခြေသည် (ယောရှု ၅း၁၂၊၁၅)။

 ညအမှောင်တိုက်ပွဲပြင်းထန်လှသည်။ ယာကုပ်သည် ဘုရားရှင် ကိုယ်တော်တိုင်နှင့်နပန်းလုံးခဲ့ရသည်။ သူကိုယ်တိုင်ပြောသောစကား၌ ‘‘ကိုယ်တော်သည် အကျွန်ုပ်ကိုကောင်းချီးမပေးလျှင် ကျွန်ုပ်သည်ကိုယ်တော်ကို အလျှင်းမလွတ်ပါ’’ (က၊ ၃၂း၂၆) ၌ဖော်ပြထားသည်။ သူသည် တင်းကျပ်စွာ ဖက်ထားသည်။ လွတ်ရန်ကို အခွင့်မပေးတော့ပါ။ သူ၏အပြစ်ကို လွတ်ပေးရန်အတွက် သူ၏ သခင်အထံ၌တောင်းပန်ခဲ့သည်။

 ‘‘ယာကုပ်သည် သားဦးအရာကိုခိုးယူမိခြင်းအပြစ်အတွက် သူကောင်းစွာ အမြင်မှန်ရရှိခဲ့ပြီ။ ဘုရားရှင်၏ကတိတော်ကို ကိုးစားခြင်းမပြုခဲ့ပါ။ မိမိကိုယ်ကို အားကိုးပြီး ဘုရားရှင်ပေးမည့် ကောင်းချီးကတိတော်ကို ‌ရှေးဘိုးဘေးနှင့်ပရောဖက်များ စစ. ၁၉၇၊ ၁၉၈.

 သူ၏အပြစ်လွတ်ခြင်းအခွင့်ရသည့်သက်သေမှာ သူ၏အမည်ကို ပြောင်းလဲ လိုက်ခြင်းပင်ဖြစ်သည်။ သူ၏အပြစ်ကိုသတိပေးသူသည် သူ့အားအောင်မြင်ခွင့်ကို ပေးလိုက်သည်။ ကောင်းကင်တမန်က၊ သင့်အမည်သည် ယာကုပ်ဟူ၍မဟုတ်တော့ပါ။ (အစားဝင်သူ) မဟုတ်တော့ပါ။ ဣသရေလဟူ၍ ‘‘သင်သည်ဘုရားရှင်နှင့်လည်းကောင်း၊ လူသားများနှင့်လည်းကောင်း နပန်းသတ်၍ အောင်မြင်သွားပြီ’’ (က၊ ၃၂း၂၈)။

 သင်ကိုယ်တိုင်ဘုရားရှင်နှင့် နပန်းသတ်ရသောအတွေ့အကြုံမျိုး ရှိဖူးပါသလား။ ထိုသို့ပြုရခြင်းအဓိပ္ပာယ်မည်သို့ရှိသနည်း။ ထိုအချိန်မျိုး၌ ကျွန်ုပ်မည်သည့် အတွေ့အကြုံ အမျိုးအစားမျိုး ရရှိသနည်း။

တနင်္လာနေ့ မေလ ၃ဝ ရက်

ညီအစ်ကိုချင်းဆုံတွေ့ခြင်း

 ‘‘ပေညေလ’’ ဘုရားရှင်၏မျက်နှာတော် (က၊ ၃၂း၃ဝ) အရပ်သည် ယာကုပ်ဘုရားရှင်နှင့်ဆုံတွေ့ခဲ့သော နေရာဖြစ်သည်။ ယခုမှာ ယာကုပ်သည် သူ၏ အစ်ကိုနှင့်ဆုံရန်ဖြစ်သည်။ နှစ်ပေါင်းနှစ်ဆယ်ကြာခဲ့ပြီဖြစ်သည်။ ယခုတွင် အစ်ကိုသည် တိုက်ခိုက်ရေးသမား ၄ဝဝ နှင့်လာနေသည်ကို ယာကုပ်မြင်ရပြီ (က၊ ၃၃း၁)။ ယာကုပ်စိုးရိမ်သွားသည်။ ထိုကြောင့် မိမိနှင့်အတူ မိမိ၏မိသားစုကို အဆင်သင့် ပြင်ဆင်ကာ လာမည့်ဘေးကို ရှောင်ကွင်း၍မရတော့သောကြောင့် ရင်ဆိုင်ရတော့မည်။

 က၊ ၃၃ ကိုဖတ်ပါ။ ပေညေလအရပ်၌ ယာကုပ်သည် ဘုရားရှင်နှင့် မျက်နှာချင်းဆိုင် မြင်ခဲ့ရသည်နည်းတူ ယခုတွင်အစ်ကိုနှင့် မျက်နှာချင်းဆိုင်ရ တော့မည့်ခံစားမှု မည်သို့ရှိသနည်း။ ထိုခံစားချက်မျိုး ကျွန်ုပ်တို့သည် ဘုရားသခင်နှင့် မျက်နှာချင်းဆိုင်ရသည့်ခံစားချက်နှင့် ကျွနု်ပ်တို့ညီအစ်ကိုများကို မျက်နှာချင်းဆိုင် ရမည့်ခံစားချက် မည်သို့ရှိမည်နည်း။ မည်သူကိုမဆို ရင်ဆိုင်နိုင်မည်လား။

-----------------------------------------------------------------------------------

 ယာကုပ်သည် မိမိ၏အစ်ကိုရှေ့၌ ခုနစ်ကြိမ်တိုင်တိုင်ဦးချခဲ့သည် (က၊ ၃၃း၃)။ မိမိ၏အစ်ကိုကို ‘‘သခင်’’ ဟူ၍ အကြိမ်ပေါင်းများစွာခေါ်ခဲ့သည်။(က၊ ၃၃း၈၊၁၃၊၁၅)။ မိမိကိုယ်ကို အစေခံဟူ၍ နှိုင်းယှဉ်ပြောဆိုဆက်ဆံ၏။ (က၊ ၃၃း၅ ကို က၊ ၃၂း၄၊ ၁၈၊၂ဝ) နှင့်နှိုင်းယှဉ်ကြည့်ပါ။ ထင်ရှားသော အချက်မှာ ယာကုပ်သည် ခုနစ်ကြိမ်တိုင်တိုင် ဦးချခြင်းသည် မိမိဖခင်ထံမှ ကောင်းချီးခုနစ်ခုကို ရရှိထားသည့်သဘောဖြစ်သည်။ (က၊ ၂၇း၂၇-၂၉)။ ထိုထက်ပို၍သူဦးချတိုင်း ဖခင်ပေးသောကောင်းချီးမင်္ဂလာစကားကို ရွတ်ဆိုခဲ့သည်။ လူမျိုးတို့သည် သင့်ရှေ့၌ဦးချကြရမည်ဟူသော ကောင်းချီး စကားဖြစ်သည် (က၊ ၂၇း၂၉)။

 ယာကုပ်သည် သူ၏အစ်ကိုထံမှခိုးယူခဲ့သော ကောင်းချီးများဖြစ်၍ သူ၏ အစ်ကိုထံ၌ အကြွေးတင်နေခြင်းကြောင့် ပြန်၍ဆပ်ရသည် (က၊ ၃၃း၁၁)။ ဧသောသည် သူ၏ညီကိုမြင်သောအခါ စိတ်ထဲ၌ငြိုးတေးထားသမျှ အားလုံးပျောက်သွားကာ မိမိ၏ညီဆီသို့‌‌ပြေးသွားပြီး သတ်မည့်အစားနမ်းခဲ့လေသည်။ ညီအစ်ကိုနှစ်ဦးပြိုင်တူ မျက်ရည်ကျကြသည် (က၊ ၃၃း၄)။

 ထိုနောက်ယာကုပ်သည် အစ်ကိုဧသောအား ဘုရားသခင်၏ မျက်နှာကို မြင်ရသကဲ့သို့ ကိုယ်တော်၏မျက်နှာကိုဖူးမြင်ရပါ၏ (က၊ ၃၃း၁ဝ)။ ထိုသို့ယာကုပ် ကြီးကြီးကျယ်ကျယ်ပြောရခြင်းမှာ သူ့အားဧသောမှ ခွင့်လွတ်ကြောင်းကို မြင်တွေ့ လိုက်ရသောကြောင့်ဖြစ်သည်။ ဟေဗြဲဝေါဟာရမှာ ‘‘ရက်တဲစာ’’ ဟုသုံးထားသည်။ ကြည်နူးခြင်းသဘောဖြစ်သည် (က၊ ၃၃း၁ဝ)၊ ဘုရားတရား အသုံးအနှုန်းဖြင့်ဆိုရသော် ဘုရားရှင်၏ ‘‘ဘုရားသခင်စိတ်တော်နှင့်တွေ့၍လက်ခံသော’’ ပူဇော်သကာမျိုးဖြစ်သည်။ ဘုရားရှင်ခွင့်လွတ်ခြင်းအခွင့် ရရှိသွားသည်။ (ဝတ်၊ ၂၂း၂၇။ အာမုတ်၊ ၅း၂၂)။

 ယာကုပ်သည် ပေညေလအရပ်တွင် ဘုရားရှင်နှင့်ဆုံတွေ့ခဲ့သည်။ ဘုရားရှင်၏ မျက်နှာတော်ကိုမြင်ခဲ့ရသည်။ ယခုတစ်ဖန် အစ်ကို၏ခွင့်လွတ်ခြင်းကို ရ၍ခံစားချက်မှာ ဘုရား၏မျက်နှာကိုမြင်ခဲ့ရသကဲ့သို့ဖြစ်သည်။ ယာကုပ်သည် ဒုတိယအကြိမ် ပေညေလ အရပ်၌နေထိုင်ရသည်မှာ ပထမအကြိမ်သည် ဒုတိယအကြိမ်အတွက် ပြင်ဆင်ထားခြင်း လည်းဖြစ်သည်။ ယာကုပ်ကို ဘုရားသခင်ခွင့်လွတ်ပြီး သူ၏ အစ်ကိုလည်း ခွင့်လွတ်ပေးပြန်သည်။ အမှန်ပင်ယာကုပ်သည် လွန်ခဲ့သောအချိန်များထက် ကရုဏာတော်၏တန်ဖိုးကို နားလည်ရပါမည်။

 ဘုရားရှင် သင့်ကိုခွင့်လွတ်ခြင်းအပြင် အခြားကိစ္စများ၌ ကရုဏာတော် အကြောင်းကို သင်မည်သို့သင်ယူနိုင်ပါသနည်း။

အင်္ဂါနေ့ မေလ ၃၁ ရက်

ဒိန၏ပြသနာ

 ယာကုပ်သည် မိမိအစ်ကိုနှင့်ပြေလည်သွားခဲ့သည်။ ခါနာန်ပြည်၌ ငြိမ်းချမ်းစွာနေထိုင်လိုသည်။ ‘‘ရှာလမ်’’ ဟုဆိုသောစကားမှာ ‘‘လုံခြုံစွာ’’ နေရသည် (က၊ ၃၃း၁၈)။ ‘‘ရှာလမ်’’ ဟုဆိုသောစကားသည် ‘‘ငြိမ်သက်ခြင်းမှလာသည်။ ယာကုပ်အတွက် ပထမဦးဆုံးအကြိမ်ရရှိသော ခံစားချက်ဖြစ်သည်။

 ထိုဒေသ၌ မြေနေရာကွက်တစ်ခုကို ဝယ်ယူပြီးနောက်နေထိုင်ခဲ့သည် (က၊ ၃၃း၁၉)။ မှတ်တိုင်ပလ္လင်တစ်ခုစိုက်ထူခဲ့သည်။ သူ၏ယုံကြည်ခြင်းနှင့် ဘုရားသခင်၌ မည်မျှအမှီပြုကြောင်းကိုပြသပေးသည်။ ဆက်ကပ်ပူဇော်သော အချိန်တိုင်း ထိုသို့ ကိုးကွယ်ခြင်းအလေ့အထကိုပြုသည်။

 ထိုပြည်၌ယာကုပ်သည် ဣသရေလအဖြစ်စတင်ကာ ဒုက္ခပေါင်းစုံကို ရင်ဆိုင်ရတော့သည်။ ဂေရာမြို့၌ဣဇာက်သည် အဘိမလက်မင်းနှင့် ကြုံခဲ့ရသကဲ့သို့ ဖြစ်သည် (က၊ ၂၆း၁-၃၃)။ ယာကုပ်သည် ခါနနိလူတို့နှင့် အတူတကွ နေထိုင်ရန်ကြိုးစားခဲ့သည်။

 က၊ ၃၄ ကိုဖတ်ပါ။ အေးဆေးစွာနေထိုင်ရန် အကြံအစည်ကို မည်သည့်အကြောင်းက စိတ်ပျက်စေခဲ့ပါသနည်း။

-----------------------------------------------------------------------------------

 ယုတ်မာကြသောကိစ္စကြောင့် ထင်ရာစိုင်းသောအမူအကျင့်နှင့် လုပ်ဆောင်ချက် များ ပါရှိလာသည်။ ဒိနကိုရှေခင်မင်းသားမှ ရှုတ်ချခြင်းအမှုမှာ သူသည် ဒိနကိုအမှန်ပင်ချစ်မေတ္တာရှိ၍ ပြေလည်သွားစေရန်၊ ပြသနာ ငြိမ်းချမ်း သွားစေရန်ကြိုးစားခဲ့သည်။ နောက်ဆုံးအရေဖျားလှီးခြင်းဓလေ့ကိုပင် ခံယူရန် သဘောတူလိုက်သည်။

 အဓိပ္ပာယ်မှာရှိမုန်နှင့်လေဝိသည် မိမိတို့ကိုယ်ကို ဘုရား၏ဘုန်းတော်ကို ကာကွယ်သူအဖြစ်ဖော်ပြသည်။ ဘုရားရှင်၏ပညတ်ချက်ကိုလိုက်လျှောက်သည်။ ခါနနိလူများတို့နှင့် ထိမ်းမြားလက်ဆက်ခြင်းအမှုကို ကာကွယ်ခဲ့သည် (ဝတ်၊ ၁၉း၂၉)။ သို့သော်ထိုသို့ပြုခြင်းမှာ ဟန်ဆောင်ခြင်းနှင့်လိမ်လည်ခြင်းသာဖြစ် သည် (က၊ ၃၄း၁၄)။ သတ်ဖို့ဖြတ်ဖို့ရန် အဆင်သင့်ပြင်ဆင်ထားပြီးဖြစ်သည် (က၊ ၃၄း၂၅-၂၇)။ သူတို့၏လုပ်ရပ်သည် အပြစ်ရှိသူတစ်ယောက်တည်းကိုသာ အပြစ်ပေးရာ ရောက်ခြင်းမဟုတ်ဘဲ ပြသနာများစွာကို မီးမွေးလိုက်သလို ဖြစ်သွားသည်။

 ယာကုပ်အနေဖြင့် ငြိမ်းချမ်းစွားနေထိုင်ခြင်းကိုသာ အလိုရှိသည်။ သူ၏သမီးဒိနအဓမ္မဦပခြင်း ခံရကြောင်းကြားသောအခါ သူသည် တစ်စုံတစ်ရာ မပြောဆိုခဲ့ပါ (က၊ ၃၄း၅)။ သို့သော် သားများ၏လုပ်ရပ်ကို ကြားရသောအခါဆိုလျှင် ဖြစ်လာမည့်နောက်ဆက်တွဲပြသနာများအတွက် ဝေဖန်ပြစ်တင်ခဲ့သည်။ ‘‘ထိုအခါယာကုပ်က၊ သင်တို့သည် ငါ့ကို ညှဉ်းဆဲကြပြီတကား။ ခါနနိလူ၊ ဖေရဇိလူတည်းဟူသော ဤပြည်သားတို့သည် ငါ့ကိုရွံရှာအောင်ဦပကြပြီတကား။ ငါတို့၌ လူအရေအတွက်အားနည်းသောကြောင့် သူတို့သည်စုဝေး၍ ငါတို့ကိုသတ်သဖြင့် ငါနှင့်ငါ့အိမ်သူအိမ်သားတို့ကို ဖျက်ဆီးကြလိမ့်မည်ဟု ရှိမောင်နှင့်လေဝိတို့ အားဆိုလေသော်’’ (က၊ ၃၄း၃ဝ)။

 ကြာလေကြာလေလိမ်လည်လှည့်ဖြားမှုကို ကျွန်ုပ်တို့တွေ့ခဲ့ရသည်။ ကြင်နာခြင်းသဘော၊ ကရုဏာသဘောများဖြင့် ပြုမူခြင်းများမရှိတော့ပါ။ လူသားတို့၏သဘာဝကို မည်သို့ဖော်ပြထားသနည်း။

ဗုဒ္ဓဟူးနေ့ ဇွန်လ ၁ ရက်

ရုပ်ထုကိုးကွယ်ခြင်းများနေရာအနှံ့ပြည့်နှက်သွားခြင်း

 က၊ ၃၄း၃ဝ-၃၅း၁၅ ကိုဖတ်ပါ။ ဖြစ်လာသောအကြောင်းများကြောင့် စစ်မှန်သောကိုးကွယ်မှု၏သင်ခန်းစာကို ကျွနု်ပ်တို့မည်သို့သင်ခန်းစာ ယူနိုင်သနည်း။

-----------------------------------------------------------------------------------

 ယာကုပ်သည်ခါနနိလူများနှင့် ငြိမ်းချမ်းစွာနေထိုင်ချင်ခဲ့သည်။ သားများ၏ အပြုအမူများကြောင့် သားများကိုအပြစ်တင်စကားဆိုခဲ့သည် (က၊ ၃၄း၃ဝ)။ သူ၏သားနှစ်ယောက်လုပ်ရပ်ပြီးသည်နောက်တွင် (က၊ ၃၄း၃၁) ဘုရားရှင်သည် ယာကုပ်ကို ရှေခင်အရပ်မှထွက်ခွာသွားရန်နှင့် ဗေသလသို့ ပြန်သွားရန်၊ ပဋိညာဉ်ကိုအသစ်တစ်ဖန်ပြုရန် စေခိုင်းတော်မူသည်။ အမှန်မှာ ဘုရားရှင်သည် သူ့အားထိုနေရာ၌ပို့ဆောင်ခဲ့ပြီး ယဇ်ပလ္လင်ကိုတည်ဆောက်ရန် လိုကြောင်း မိန့်တော်မူခဲ့သည်။

 တစ်ချိန်တည်း၌ ဘုရားရှင်၏အမိန့်တော်အတိုင်း ယာကုပ်သည် မိမိ၏လူတို့အား ခါနနိတို့၏ရုပ်ထုကိုစွန့်ပစ်ကြရန် ပထမဆုံးအကြိမ်ပြောသော မှတ်တမ်းဖြစ်ကြောင်း၊ ရှေခင်မှအိမ်စောင့်နတ်ဘုရားရုပ်ထုများ၊ ရာခေလ ခိုးယူလာသော ရုပ်ထု အမျိုးအစားများကို စွန့်ပစ်စေသည် (က၊ ၃၁း၁၉၊၃၂)။ ဖြစ်လာသမျှ အကောင်းအဆိုးအလုံးစုံသည်ဘုရားရှင်နှင့်ပြုခဲ့သော ပဋိညာဉ်၏ သဘောဖြစ်သည်။ ယာကုပ်မှဘုရားရှင်အား ဆက်ကပ်ဝတ်ပြုခဲ့သော နေရာအစားထိုးရုပ်ထုများကို ထားရှိကိုးကွယ်ဟန်ရှိသည်။ ခါနနိလူတို့၏ လွမ်းမိုးခြင်းကိုရှောင်ကြဉ်ရန်အတွက် ယာကုပ်သည်ရှေခင်အရပ်ကို စွန့်ခွာထွက်လာခြင်းမဟုတ်ပါ။ ယာကုပ်သည် မိမိ၏တပ်အတွင်းရုပ်ထုကို ဖယ်ရှားပစ်ရန်၊ မိမိ၏လူများစိတ်ထဲ၌ စွဲလမ်းသောရုပ်ထုကိုဖယ်ထုတ်ရန် အတွက် ရည်ရွယ်ချက်ရှိသည်။

 နောင်တရခြင်း၏လုပ်ရပ်၌ တစ်နေရာမှတစ်နေရာသို့ ရွေ့ပြောင်းခြင်း ထက်ပို၍သာလွန်ပါသည်။ ပြောင်းလဲခြင်း၌ အသင်းတော်တစ်ပါးမှ အခြားအသင်းတော် တစ်ပါးသို့ ပြောင်းရွေ့ခြင်းထက် ပို၍လေးနက်သော အဓိပ္ပာယ်ရှိလာသည်။ အရေးအကြီးဆုံးမှာ ဘုရားရှင်၏ကရုဏာတော်ကို မြည်းစမ်းရပြီး စိတ်ထဲ၌ ရုပ်ထုနှင့်ဆိုင်သမျှကို စွန့်ပစ်လိုက်ခြင်းဖြစ်သည်။ မည်သည့်နေရာ၌နေထိုင်သည်ဖြစ်စေ၊ ရုပ်ထုကိုမစွဲလမ်းဘဲ စွန့်ပစ်နိုင်ရန်ဖြစ်သည်။

 ယာကုပ်သည် ဘုရားရှင်၏အမိန့်တော်ကိုနာခံပြီး အလိုတော်ကို လိုက်လျှောက်သောအခါ ဘုရားရှင်မှဝင်ရောက်ကာကွယ်ပြီး ‘‘မြို့သားတို့သည် ဘုရားသခင်ကိုကြောက်ရွံ့၍’’ (က၊ ၃၅း၅) ပတ်ဝန်းကျင်ရှိလူတို့သည် ယာကုပ်ကို မတိုက်ခိုက်ရဲကြတော့ချေ။ ယာကုပ်သည် မိမိနှင့်ရှိသမျှသောသူအပေါင်းတို့သည် ဘုရားသခင်ကိုကိုးကွယ်ရန် အဆင်သင့်ဖြစ်လာသည် (က၊ ၃၅း၆)။ မိသားစုအားလုံး အဆင်ပြေသွားသည်။ သို့ဖြစ်၍ ထိုအရပ်ကိုယာကုပ်သည် ‘‘အယ်လ်ဘယ်သယ်’’ ဟုသမုတ်သည်။ အဓိပ္ပာယ်မှာ လှေကားအိပ်မက်ကို သတိပေးခြင်းဖြစ်သည်။ ကောင်းကင်နှင့်မြေကြီးကို ပြန်လည်ဆက်သွယ်သော လက္ခဏာဖြစ်သည်။ တစ်ချိန်ကပြတ်တောက်ခဲ့ ဖူးသည်။ ယခုတွင် ပြန်လည်ဆက်သွယ်နိုင်ပြီ။

 ထိုအရပ်သည် မိမိရှိရင်းစွဲထက် ဗေသလအရပ်၌ဘုရားရှိနေကြောင်း တင်စားထားသည်။ ယာကုပ်၏အမည်ကို ဣသရေလဟုဘုရားသခင် ပြောင်းလဲမှည့် ပေးချိန်ကို ပြန်၍အမှတ်ရစေပါသည် (က၊ ၃၅း၁ဝ)။ နှစ်ဆသော ကောင်းချီးမင်္ဂလာကိုလည်းခံရသည်။ ပထမကောင်းချီးမင်္ဂလာမှာ အမျိုးအနွယ် များပြားလာ ပြီး မေရှိယဆင်းသက်မည့်မျိုးရိုးကို ထိန်းသိမ်းနိုင်ခဲ့ သည် (က၊ ၃၅း၁၁)။ ဒုတိယကောင်းချီးမှာ ကတိတော်ထားရာပြည်ကိုညွန်ပြ ပေးသည် (က၊ ၃၅း၁၂)။

 ကျွန်ုပ်တို့၏စိတ်ထဲ၌ ရုပ်ထုရှိနိုင်မည့်နည်းလမ်းမည်သို့ရှိနိုင်သနည်း။ ကျွန်ုပ်တို့မည်သို့ ပြုနိုင်ပါသနည်း။

ကြာသပတေးနေ့ ဇွန်လ ၂ ရက်

ရာခေလသေဆုံးခြင်း

 က၊ ၃၅း၁၅-၂၉ ကိုဖတ်ပါ။ ယာကုပ်ရင်ဆိုင်ရသော မိသားစုအခက်အခဲ အခြားမည်သို့ရှိနိုင်သနည်း။

-----------------------------------------------------------------------------------

 ဗေသလမှယာကုပ်ထွက်ခွာသွားသည်နှင့် ကတိတော်ပြည်ရှိရာ ခရီးနှင်ရာ လမ်းမှာပင် အကြောင်းအရာသုံးခုဖြစ်ပျက်ခဲ့သည်။ ယာကုပ်၏ သား အထွေးဆုံးမွေးဖွားခဲ့သည်။ ရာခေလသေဆုံးသွားသည်။ လေအာနှင့်ရသော ယာကုပ်၏ သားရုဗင်သည် ဖခင်၏မယားငယ်နှင့်အိပ်သည်။ ဝမ်းဆွဲသယ်သည် ရာခေလအား ဆိုခဲ့သောစကားမှာ ဘုရားရှင်မှအာဗြဟံအား မိန့်တော်မူသော စကားပင်ဖြစ်သည်။ ‘‘မကြောက်နှင့်’’ (က၊ ၃၅း၁၇ ကို က၊ ၁၅း၁) နှင့်နှိုင်းယှဉ်ဖတ်ပါ။

 ထင်ရှားသောအချက်မှာ ရာခေလအသက်ထွက်လုဆဲဆဲအချိန်၌ ယာကုပ်သည် မွေးဖွားလာသောသားကို ‘‘ဗင်အိနီ’’ ဟုအမည်ပေးခဲ့သည်။ အဓိပ္ပာယ်မှာ ‘‘ငါဝမ်းနည်းရသောသား’’ ဟူ၍ဖြစ်သည်။ ထိုနောက်၌ ‘‘ဗင်္ယာမိန်’’ ဟုပြောင်းလဲခေါ်ကာ ‘‘ငါ့ညာလက်ရုံးသား’’ ဟူ၍အဓိပ္ပာယ်ရှိသည်။ ကတိတော်ပြည်ရှိရာတောင်ဘက်အရပ်သို့ ဦးတည်ရင်း မျှော်လင့်ချက်ကြီးစွာဖြင့် မိမိအခြေတကျနေထိုင်သောအခါ မိမိ လူမျိုးအတွက် လုပ်ဆောင်ပေးနိုင်မည့် ကိစ္စများကိုကြိုတင်တွေးကာ လက်ရုံးအားဟု အမည်မှည့်ခေါ်ခြင်းဖြစ်ဟန် ရှိသည်။

 ထိုအတောအတွင်း၌ပင် ရုဗင်သည် ဖခင်၏မယားငယ်ရာခေလ၏ အစေခံမဗိလဟာနှင့် မှားယွင်းခဲ့သည် (က၊ ၃၅း၂၅။ က၊ ၃ဝး၃)။ ထိုသို့လူသားများအဖို့ ယုတ်ညံ့သောအမှုကို အဘယ်ကြောင့်ပြုရသည်ကို ကျွန်ုပ်တို့နားမလည်နိုင်ပါ။

 အံ့သြဖွယ်ရာယာကုပ်သည် ထိုကိစ္စအတွက်အရေးတယူမပြုခဲ့ပါ။ သူ့အားပြောပြလာသည်တိုင် အရေးမလုပ်ခဲ့ပါ (က၊ ၃၅း၂၂)။ ဖြစ်နိုင်ခြေရှိသည်မှာ ယာကုပ်သည် ဘုရားရှင်ကိုကိုးစားယုံကြည်ကာ သူ၏ဝန်းကျင်၌မည်မျှပင် အပြစ်ဒုစရိုက်များပြားပျက်စီးနေပါစေ၊ ဘုရားရှင်သည် ထားတော်မူသော ကတိတော်ကို ဧကန်ပြည့်စုံစေမည်ဟု ယုံကြည်သောကြောင့်ပင်ဖြစ်သည်။

 ယာကုပ်၏သား ၁၂ ယောက်အမည်စာရင်းကို ကြည့်ခြင်းဖြင့် ယုံကြည်ခြင်း သင်ခန်းစာကို ရယူနိုင်သည်။ ဣသရေလလူမျိုးကို စိုးမိုးမည့် သူများဖြစ်သည် (က၊ ၃၅း၂၂-၂၆)။ မွေးဦကိင်၍ အကြင်နာနှင့်ပြည့်စုံသူများတော့ မဟုတ်ပါ။ ပြသနာအားလုံးကို လျစ်လျူရှု၍မဟုတ်ပါ။ အပေါက်အလမ်းနှင့် မညီသောရုဗင်နှင့်ဗိလဟာ၏ ကိစ္စမျိုး ရှိခဲ့သည်ကိုပင် ဘုရားရှင်သည် ထိုမိသားစုမှဆင်းသက်သောအနွယ်ဖြင့် ဆက်လက် ပို့ဆောင်ကာ ကတိတော်ကို ပြည့်စုံစေမည်။ မိသားစု၌ပြသနာမည်သို့ပင်ရှိနေပါစေ၊ ထားတော်မူသော ကတိတော်သည်ပြည့်စုံရပါမည်။

 လူသားတို့၏အမှားကိုဘေးဖယ်ကာ ဘုရားရှင်၏အကြံအစည် တော်သည် ပြည့်စုံရပါမည်။ လူတို့သည် ပါဝင်လုပ်ဆောင်ကြလျှင် မည်သို့ရှိမည်နည်း။ ဘုရားရှင်၏စကားတော်ကိုနာခံလျှင် မည်ကဲ့သို့ ဖြစ်လာမည်နည်း။ မည်မျှ လွယ်ကူသနည်း။ လူသားများ၏ဒုက္ခပြသနာ၊ စိတ်ဖိစီးခြင်းနှင့် နှောင့်နှေးခြင်း နည်းပါးသော် ဘုရားရှင်မည်မျှလွယ်ကူစွာ ပြည့်စုံစေနိုိင်မည်နည်း။

သောကြာနေ့ ဇွန်လ ၃ ရက်

ဆက်လက်လေ့လာရန်။

အယ်လင်ဂျီဝှိုက်၏ရှေးဘိုးဘေးများနှင့်ပုရောဖက်များစာအုပ် စာ၊ ၁၉၅-၂ဝ၃ မှ ‘‘နပန်းလုံးရသောည’’ ခေါင်းစဉ်ပါအကြောင်းအရာကိုဖတ်ပါ။ ယာကုပ်၏ နပန်းလုံးခဲ့ရသောညကို ဘုရားရှင်သားသမီးများ ခရစ်တော်မကြွလာမီအချိန်ကလေးတွင် ရုန်းကန်ရမည့်စုံစမ်းခြင်းအကြောင်းကို ပုံဆောင်ပေးထားသည်။ နတ်ဆိုးစာတန်၏ နောက်ဆုံးတန်ခိုးကို ရင်ဆိုင် မြည်းစမ်းရမည်။ ဘုရားရှင်သည် သူတို့၏ယုံကြည်ခြင်းကို စမ်းသပ်ပေးသည်။ ခံနိုင်ရည်နှင့် စိတ်ချယုံကြည်ခြင်းမည်မျှရှိကြောင်းကို ပြသပြီး ကိုယ်တော်မှ ကယ်နုတ်တော်မူမည်။ စာတန်ဘက်မှလည်းသူတို့သည် မျှော်လင့်ခြင်း မဲ့နေသူများဟု အထင်ရှိစေရန်စိတ်စွဲစေလိမ့်မည်။ သူတို့၏အပြစ်သည် ကြီးလွန်းသောကြောင့် ဘုရားရှင်ခွင့်လွတ်၍မရဟု အထင်ရောက်စေမည်။ မပြည့်စုံသောအသက်တာအတွက် အလွန်ဝမ်းနည်းကြေကွဲခြင်းဖြစ်စေမည်။ သူတို့ဖြစ်ခဲ့သောအသက်တာကို ပြန်ကြည့်ခြင်းဖြင့် ပို၍နစ်မွန်းသွားစေပါသည်။ မျှော်လင့်ချက်ကိုမဲ့စေပါသည်။ သို့သော် ဘုရားရှင်၏ကြီးမြတ်သော ကရုဏာတော် ကိုအမှတ်ရပါ။ ရိုးသားသောနောင်တရရှိရန် အမှတ်ရပါ။ ခရစ်တော်အားဖြင့် ကူရာမဲ့သောဘဝမှ ကိုယ်တော်၏ကတိတော်ကိုမျှော်ကိုးကာ နောင်တဖြင့် ပြန်လာသော အပြစ်သားတိုင်းကို ဘုရားရှင်လက်ခံတော်မူသည်။ သူတို့၏ယုံကြည်ခြင်းသည် မဆုံးရှုံးနိုင်ပါ။ အဘယ်ကြောင့်ဆိုသော် ဆုတောင်းခြင်းတိုင်းသည် ချက်ချင်း အဖြေမရနိုင်ပါ။ ဘုရားရှင်၏ ဘုန်းတန်ခိုးခွန်အားကိုသာ မှီခိုရသည်။ ယာကုပ်သည် ကောင်းကင်တမန်ကို ဖက်တွယ်ဆွဲကိုင်ပြီး ကိုယ်တော်ကျွန်ုပ်ကိုကောင်းချီးမပေးလျှင် ကျွန်ုပ်သည် လည်း ကိုယ်တော်ကိုမလွတ်ဟုဆိုသည်။

 ယာကုပ်၏ရာဇဝင်သည် အပြစ်၏နှိပ်စက်ခြင်းခံနေရသူကို ဘုရားရှင် မစွန့်ပစ်ကြောင်း အာမခံထားခြင်းဖြစ်သည်။ စစ်မှန်သောနောင်တဖြင့် ကိုယ်တော်ထံ ပြန်လာသူတိုင်းကို ဘုရားရှင်လက်ခံတော်မူသည်။ မိမိကိုယ်ကို ဆက်ကပ်ခြင်းနှင့် ယုံကြည်စိတ်ချမှုရှိခြင်းဖြင့် ယာကုပ်သည် အခက်အခဲ ဒုက္ခပြသနာကို ကျော်လွား နိုင်ခဲ့သည်။ ဘုရားရှင်၏တန်ခိုးနှင့် ကရုဏာတော်သာလျှင် သူ့ကိုကောင်းချီး ပေးနိုင်ကြောင်း ယာကုပ်သိရှိထားသည်။ ထိုနည်းတူစွာ နောက်ဆုံးကာလ၌ အသက်ရှင်နေထိုင်သူများလည်း ထိုသို့ဖြစ်လိမ့်မည်။ အန္တရာယ်များ ဝန်းရံလျက်ရှိနေသည်။ စိတ်သောက ရောက်နေရသည်။ ကိုယ်တော်၏အသွေးတော်ဖြင့် ဆေးကြောသုတ်သင် ပေးခြင်းကိုသာ မှီခိုအားကိုးရမည်။ ကျွနု်ပ်တို့၏အစွမ်းဖြင့် မည်သည့် ‌ရှေးဘိုးဘေးနှင့်ပရောဖက်များ စစ. ၂ဝ၁-၂ဝ၃.

--ဝဝဝ--